**Bosna i Hercegovina**

**Federacija Bosne i Hercegovine**

**FEDERALNO MINISTARSTVO**

**OKOLIŠA I TURIZMA**

**Bosnia and Herzegovina**

**Federation of Bosnia and Herzegovina**

**FBIH MINISTRY OF**

**ENVIRONMENT AND TOURISM**

Broj: UPI 05/2-02-19-5-31/22

Sarajevo, 07.10.2022. godine

Federalno ministarstvo okoliša i turizma, na osnovu čl. 65. i 71. Zakona o zaštiti okoliša („Službene novine Federacije BiH“, broj 15/21) i člana 7. stav (1) tačka a) Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH“ broj 51/21), rješavajući po zahtjevu stranke „HODURNIK“ d.o.o., Cazin, za prethodnu procjenu uticaja na okoliš za projekat – eksploatacije mineralne sirovine dolomita na ležištu „Šišići“, općina Cazin, ***d o n o s i***

**RJEŠENJE**

1. **Utvrđuje se da za projekat – eksploatacije mineralne sirovine dolomita na ležištu „Šišići“, općina Cazin investitora „HODURNIK“ d.o.o., Cazin, nije potrebno dalje provođenje procjene uticaja na okoliš putem izrade Studije uticaja na okoliš.**

**Dalje provođenje procjene utjecaja na okoliš izradom Studije utjecaja na okoliš nije potrebno iz sljedećih razloga:**

* Navedena aktivnost se ne nalazi u Prilogu I Uredbe o projektima za koja je obavezna procjena utjecaja na okoliš i projektima za koje se odlučuje o potrebi procjene utjecaja na okoliš („Službene novine Federacije BiH“ broj: 51/21 i 33/22),
* Na temelju kriterija iz priloga IV. Uredbe, o karakteristikama projekta, lokaciji projekta, karakteristikama potencijalnog uticaja, te uticaja koji su opisani u Zahtjevu investitora,
* Uključivanjem javnosti i zainteresirane javnosti, na osnovu primjedbi i komentara koji su dostavljeni u zakonskom roku, a sadržani su u ovom Rješenju, konstatovano je da tokom rada neće biti značajnih uticaja na okoliš i zdravlje ljudi, a mjere zaštite okoliša tokom eksploatacije sadržane su u tački 3. dispozitiva ovog Rješenja.

1. **Prethodna tačka 1. ovog dispozitiva odnosi se na projekat – eksploatacije mineralne sirovine dolomita na ležištu „Šišići“, općina Cazin:**
2. **Podaci o nositelju projekta: „HODURNIK“ d.o.o., Cazin, Ćoralići 246, 77 220 Ćoralići, BiH, odgovorna osoba: Ćamil Huremagić,**
3. **Podaci o lokaciji i sažeti opis lokacije projekta:** Lokacija predmetnog ležišta „Šišići“ se nalazi na zemljištu označenom kao k.č. 837, 836/3, 838 i pripada Katastarskoj općini Begove Kafane, što odgovara starom premjeru 1175/4 1175/5 i 1175/6, broj zemljišnjoknjižnog izvadka: 020-0-NAR-22-003 953, katastarska općina SP ĆORALIĆI. Položaj novoodobrenog istražnog prostora definištu tačke sa slijedećim koordinatama:
4. **Podaci o projektu i sažeti opis projekta:** Prema podacima iz Idejnog rudarskog projekta eksploatacije dolomita na PK „Šišići“ kod Cazina (rudarsko-tehnološki dio), broj 815-90-II/22 od februara 2022, površina novoodobrenog istražnog prostora i budućeg eksploatacionog polja iznosi 4,03 ha, s tim da se ovo rješenje izdaje samo za zemljište označeno kao k.č. 837, 836/3, 838 i pripada Katastarskoj općini Begove Kafane, što odgovara starom premjeru 1175/4 1175/5 i 1175/6, broj zemljišnjoknjižnog izvadka: 020-0-NAR-22-003 953, katastarska općina SP ĆORALIĆI.

U procesu eksploatacije dolomita na kamenolomu „Šišići'' vrši se podjela ovog kopa po visini na etaže, koje su, po pravilu, horizontalne. Osnovni parametri taže na kamenolomu „Šišići“ su sljedeći: visina etaže u radnom položaju He = 15 m, visina etaže u završnom položaju He = 15 m i Radni i završni ugao etaže r = z = 70.

Kamenolom „Šišići“ podijeljen je na slijedeće radne etaže: E – 300, 315, 330 i 345. Sve etaže imaju brdski karakter, te je osigurano gravitaciono odvodnjavanje oborinskih voda koje gravitiraju prema ili padnu u okontureni kamenolom ‘‘Šišići’’.

Ograničenje kamenoloma ''Šišići'' u planu i po visini izvršeno je u granicama odobrenih rezervi dolomita A + B + C1 kategorije. Istražene i obračunate rudarske eksploatacione rezerve dolomita A+B+C1 kategorije iznose 646 206 m3, a raspoređene su na površini od 40 380 m2. Na svakom kvadratnom metru prosječno je koncentrisano 16 m3 dolomita, što govori o dobroj koncentrisanosti rezervi za ovu vrstu mineralne sirovine. Predpostavlja se da je vrijeme eksploatacije ležišta cca 16 godina. Prema izjavi investitora planirana godišnja proizvodnja dolomita iznosi 40 000 m3. Proizvodnja se može povećati, što će zavisiti od proširenja kapaciteta za preradu. Za površinsku eksploataciju dolomita na kamenolomu „Šišići“ odabran je sistem eksploatacije sa gravitacionim transportom dolomita sa svih viših radnih etaža na osnovnu utovarnu etažu E-315 (E-300) za preradu na separaciji i MDP-u. Mineraloško – petrografska ispitivanja, hemijska ispitivanja, određivanja specifične i zapreminske mase ukazuju da postoji samo jedan fehnološki tip rude u ležištu što omogućva masovnu eksploataciju bez selektivnog načina otkopavanja. Radovi na eksploataciji mineralne sirovine uključuju sljedeće radne procese: otkrivka, bušenje i miniranje, gravitacioni transport odminirane stijenske mase, utovar - doziranje stijenske mase dolomita na MDP-u, utovar i transport rovnog dolomita za preradu na separaciji, utovar gotovih proizvoda, odnosno drobljenog dolomita u kamione kupaca i pomoćni radovi na PK „Šišići“.

1. **Mjere zaštite okoliša :**

**Mjere za sprečavanje emisije u zrak**

- Redovno održavati strojeve i transportna vozila;

- Održavati transportne puteve na PK čistima;

- Manipulativne površine i transportne putove za vrljeme sušnih razdoblja prskati vodom;

- Gasiti motore strojeva i transportnih vozila dok nisu u upotrebi;

- Svi strojevi trebaju posjedovati odgovarajuće javne isprave o tehničkoj ispravnosti;

- Smanjiti brzinu vozila na PK.

**Mjere za sprečavanje negativnog uticaja na vode i tlo**

- Vršiti pravilnu odvodnju oborinskih voda u svrhu sprečavanja stvaranja odrona i klizišta;

- Smještaj svih vozila i mehanizacije koja koriste tekuće gorivo mora biti na uređenom vodonepropusnom platou;

- Pretakanje goriva i servis radnih mašina i transportnih vozila vršiti na za to predviđenom mjestu;

- Osigurati sredstva za brzu intervenciju u slučaju izlijevanja motornog ulja ili hidrauličnog ulja iz strojeva (materijali za upijanje, piljevina i sl.);

- U slučaju izlijevanja ulja i goriva izvršiti sanaciju kako bi se spriječila kontaminacija tla i podzemnih voda;

- Pridržavati se uslova propisanih u vodnim aktima.

**Mjere za postupanje sa otpadom**

- Humusni materijal prilikom skidanja otkrivke odložiti na posebno mjesto i iskoristiti za rekultivaciju;

- Nastali otpad propisno skladištiti u namjenske kontejnere i predavati specijaliziranim preduzećima na zbrinjavanje;

- Sav otpad odvojeno skupljati i razvrstavati po vrstama otpada;

**Mjere za zaštitu biljnog i životinjskog svijeta**

- Otpad ne odlagati u neposredni okoliš;

- Gdje je moguće zadržati postojeću vegetaciju;

- Osigurati da se uticaj na životinjski svijet ne proširi izvan eksploatacijskog polja pridržavanjem mjera zaštite zraka i zaštite od buke;

- Oko ruba visinskog dijela kamenoloma postaviti ogradu u cilju zaštite životinja od eventualnog pada niz kosinu kamenoloma.

**Mjere zaštite od buke**

- Redovno održavanje i servisiranje mehanizacije;

- Ograničiti vrijeme rada i kretanje strojeva na minimum;

- Gasiti motore vozila i strojeva dok nisu u upotrebi.

**Mjere zaštite koje je potrebno poduzeti nakon zatvaranja PK**

- Izvršiti rekultivaciju predmetne lokacije.

1. **U slučaju promjene u radu investitor je dužan u vezi sa istim obratiti se Federalnom ministarstvu okoliša i turizma, kako bi se primjenile odredbe poglavlja IX Zakona o zaštiti okoliša (Procjena utjecaja na okoliš) i Uredbe o projektima za koje je obavezna procjena utjecaja na okoliš i projektima za koje Federalno ministarstvo odlučuje o potrebi procjene utjecaja na okoliš.**
2. **U skladu sa članom 84. Zakona o zaštiti okoliša („Službene novine FBiH“, broj: 15/21) propisane su opšte obaveze operatora u vezi sa zaštitom okoliša, a koji se trebaju ispuniti tokom izgradnje, rada, održavanja i prestanka rada pogona i postrojenja, pri izdavanju drugih neophodnih dozvola, nadležni organi će uzeti u obzir ispunjenje općih obaveza operatera u vezi zaštite okoliša.**
3. **Ovo rješenje prestaje važiti ukoliko se promijene uslovi u skladu s kojima je izdano.**

**OBRAZLOŽENJE**

Podnositelj zahtjeva – pravno „HODURNIK“ d.o.o., Cazin, obratio se dana 23.02.2022. godine Federalnom ministarstvu okoliša i turizma sa zahtjevom za prethodnu procjenu utjecaja na okoliš za aktivnost eksploatacijemineralne sirovine dolomita na PK „ŠIŠIĆI“ kod Cazina. Zahtjev je predat u formi koju nalaže Uredba na obrascu iz Priloga III. Uredbe.

Pravni osnov za vođenje postupka prethodne procjene uticaja na okoliš su odredbe člana 65., 68. i 71. Zakona o zaštiti okoliša i član 7. stav (1) tačka a) Uredbe. Naime, za projekte sadržane u Prilogu II. Projekti za koje Federalno ministarstvo odlučuje o potrebi provođenja procjene uticaja na okoliš, poglavlje 2. EKSTRAKTIVNA INDUSTRIJA (a) Kamenolomi i površinski kopovi površine, te vađenje treseta (projekti koji nisu uključeni u Prilog I. ove uredbe), Federalno ministarstvo okoliša i turizma provodi postupak prethodne procjene u kojem će odlučiti o potrebi daljeg provođenja procjene uticaja na okoliš putem izrade Studije.

Nakon uvida u dostavljeni zahtjev i priloženu dokumentaciju, utvrđeno je da je podnositelj Zahtjeva dostavio:

1. Zahtjev za prethodnu procjenu utjecaja na okoliš u formi obrasca iz Priloga III. Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH“ broj 51/21 i 33/22)
2. Idejni rudarski projekat eksploatacije dolomita na PK „Šišići“ kod Cazina (rudarsko-tehnološki dio) broj: 815-90-II/22 – Rudarsko projektovanje d.o.o., Tuzla od februara, 2022. godine,
3. Izvod iz usvojenog nacrta prostornog plana općine Cazin, broj: 04 – 19-2215/22 od 14.02.2022. godine. - Kopija
4. Kopija katastarskog plana – kopija
5. Rješenje o prethodnoj vodnoj saglasnosti, broj UPI 25-1-40-251-6/21, od 01.07.2021. godine, izdato od Agencije za vodno područje rijeke Save – kopija,
6. Rješenje kojim se odobravaju detaljna geološka istraživanja broj: 06-14-13465-UP-1/21 od 03.11.2021. godine, izdato od Ministarstva privrede USK-a – kopija,
7. Netehnički rezime informacija iz tačaka A., B., i C (Prilog III)
8. Izjava o istinitosti, tačnosti i potpunosti podataka sadržanih u zahtjevu (Prilog V) potpisana od odgovornog lica podnosioca zahtjeva (investitora).

Razmatrajući podneseni zahtjev i uvidom u priloženu dokumentaciju, kao i potpisanu izjavu iz člana 6. stav (4), utvrđeno je da je zahtjev podnešen na propisanom obrascu iz Priloga III. Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH“ broj 51/21) i da ne sadrži sve potrebne elemente propisane članom 69. stav (2) Zakona o zaštiti okoliša („Službene novine Federacije BiH“, broj 15/21).

Kako u skladu sa članom 40. i 70. Zakona o zaštiti okoliša („Službene novine Federacije BiH“, broj 15/21), nadležno ministarstvo treba da osigura učešće javnosti u postupcima prethodne procjene uticaja na okoliš, dokumentaciju smo radi upoznavanja sa namjeravanim zahvatom i davanja primjedbi i sugestija,dana 31.03.2022 godine, dostavili zainteresiranim subjektima: Federalnom ministarstvu kulture i sporta - Zavod za zaštitu spomenika, Federalnom ministarstvu zdravstva, Ministarstvu za građenje, prostorno uređenje i zaštitu okoliša USK, Gradu Cazin – Službi za urbanizam, zaštitu okoliša i inspekcijske poslove kao i Službi za opću upravu i društvene djelatnosti.

Pored toga, navedenim subjektima i svoj drugoj zainteresiranoj javnosti osiguran je besplatan uvid u dokumentaciju priloženu uz taj zahtjev postavljanjem zahtjeva na web stranicu Federalnog ministarstva okoliša i turizma, dana 31.03.2022. U tom cilju osigurano je da navedeni subjekti dostave svoja mišljenja Ministarstvu u roku od 30 (trideset) dana od dana objavljivanja na web stranici.

U zakonskom roku od 30 dana zaprimljeno je stručno mišljenje o utjecaju na kulturno – graditeljsko naslijeđe Projekta eksploatacije dolomita na PK Šišići kod Cazina , pod brojem: 07-36-4-2431-1/22 od 26.04.2022 godine, u kojem je navedeno da Zavod za zaštitu spomenika FBIH može dati pozitivno stručno mišljenje na navedeni projekat.

Također su u zakonskom roku od 30 dana zaprimljene Primjedbe i sugestije Ministarstva za građenje, prostorno uređenje i zaštitu okoliša USK broj: 11-19-3765-2/22 od 22.04.2022 godine, u kojem je navedeno:

“U zahtjevu za prethodnu procjenu utjecaja na okoliš navodi se da je površinna novovodobrenog istražnog prostora i budućeg eksploatacionog polja iznosi 4,03 ha, dok se u priloženom Rješenju o prethodnoj vodnoj saglasnosti navodi da je ukupna površina proširenog eksploatacionog polja A iznosi 3,11 ha. Prijelomne tačke i koordinate X i Y su identične u dokumentima, te samim tim i površina eksploatacionog/istražnog polja trebala bi biti ista, pa predlažemo da se usuglasi isto.

Potrebno je razmotriti da li je sporna betonara, koja se nalazi u III zaštitnoj zoni izvorišta vode za piće “Tahirovići” u funkciji, na izvodu iz nacrta prostornog plana evidentno je da je predmetna lokacija dijelom u vodozaštitnoj zoni, na što je potrebno posebno obratiti pažnju.

Uz zahtjev nije dostavljena prethodna vodna saglasnost za zahvatanje vode i ispuštanje sanitarnih voda koju izdaje Ministarstvo poljoprivrede, vodoprivrede i šumarstva USK-a, te je potrebno tražiti istu.”

U skladu sa primjedbama dostavljenim od strane Ministarstva za građenje, prostorno uređenje i zaštitu okoliša USK, dana 24.05.2022. godine, traženo je od investitora da dostavi dopunu Zahtjeva za prethodnu procjenu utjecaja na okoliš, u smislu jasnog preciziranja podataka o površini planiranog eksploatacionog polja.

Također je traženo da, za navedene parcele u katastarskoj osnovi Istražno – eksploatacionog polja “PK “Šišići” kod Cazina, koje je uradio “Rudarsko Projektovanje” d.o.o., Tuzla od februara 2022. godine u Idejnom rudarskom projektu, dostave:

- kopiju katastarskog plana/planova,

- zemljišno-knjižne izvadke, za parcele na kojima je planiran predmetni zahvat u prostoru, kao dokaz o vlasništvu podnositelja zahtjeva nad istim,

- za parcele na kojima je planirana intervencija a koje nisu u vlasništvu podnositelja zahtjeva, neophodno je da dostavite saglasnost vlasnika na predmetni zahvat u prostoru.

Dana 05.07.2022. godine investitor se ponovo obraća ovom federalnom ministarstvu sa dopunom dokumentacije broj: U-06-160/22 od 28.06.2022. godine kojom dostavlja izjašnjenja koja su tražena od strane ovog federalnog ministarstva. Dostavlja se odgovor na primjedbe i sugestije Ministarstva građenja, prostornog uređenja i zaštite okoliša USK-a:

- Potok koji se spominje u zahtjevu je naziva „Jajin potok“ – podatak je preuzet iz Elaborata o klasifikaciji, kategorizaciji i proračunu rezervi od strane „RGG INŽENJERING“ d.o.o., Velika Kladuša,

- U predhodnoj vodnoj saglasnosti Agencije za vodno područje rijeke Save došlo je do propusta te je isto Rješenje ispravljeno Dopunskim Rješenjem broj: UP-I/25-1-40-251-8/21 od 27.06.2022 godine, u kojem je navedeno da je površina proširenog eksploatacionog polja 4,03 ha,

- Ministarstvo poljoprivrede vodoprivrede i šumarstva USK nije nadležno za izdavanje prethodne vodne suglasnosti nego je nadležan Grad Cazin – dostavljeno rješenje broj:04-21-1167/21 od 05.08.2021 godine – izdato od Službe za urbanizam i zaštitu okoliša Grada Cazina,

- Betonara nije predmet razmatranja u ovom zahtjevu jer nije u obuhvatu PK Šišići, koji je predmetom ovog zahtjeva i nalazi se na lijevoj strani puta u IV zoni, dostavljena karta PK „Šišići“,

- dostavljena je izjava direktora Ćamila Huremagića ovjerena kod notara - Izjava o istinitosti, tačnosti i potpunosti podataka sadržanih u zahtjevu (Prilog V) potpisana od odgovornog lica podnosioca zahtjeva (investitora) i ovjerena kod općinskog organa ili notara,

- dostavljen je izvod iz usvojenog nacrta prostornog plana općine Cazin,

- dostavljena je kopija katastarskog plana PK „Šišići“ kod Cazina,

- dostavljeni su posjedovni listovi za predmetne parcele.

Kako u gore spomenutoj dopuni nije dostavljen dokaz o vlasništvu nad parcelama, niti ugovor o zakupu nad istim, investitor je dana 13.09. 2022 godine dostavio novu dopunu zahtjeva pod brojem: U-09-225/22 od 08.09.2022 godine u kojoj je dostavio posjedovne listove za sve navedene parcele nad kojima se planira zahvat u prostoru – eksploatacija, te za iste je dostavio suglasnosti i odobrenja svih posjednika na planirani zahvat – eksploataciju.

U zahtjevu je navedeno da je eksploatacija planirana na sljedećim parcelama: k.č. 603, 604, 837, 836/3, 836/1, 838, 836/2, 839, 840, 903/1, što pripada katastarskoj općini Begove Kafane.

U Rješenju o prethodnoj vodnoj saglasnosti broj: UP-I/25-1-40-251-6/21 od 01.07.2021 godine, navedeno je da će se poslovni kompleks “Šišići” nalaziti na zemljištu označenom kao k.č. broj: 603, 604(dio), 837(dio), 836/3(dio), 836/1(dio), 838, 836/2(dio), 839(dio), 840(dio), 841/2(dio), 842(dio), 903/1(dio).

U dostavljenoj kopiji katastarskog plana broj: 05-26-18457(2022-1 od 13.07.2022. godine, navedene su sljedeće parcele: k.č. 603, 604, 837, 836/3, 836/1, 838, 836/2, 839, 840, 841/1, 841/2, 842, 903/1.

U izvodu iz usvojenog nacrta prostornog plana općine Cazin broj: 04-19-2215/22 od 14.02.2022 godine (kopija) je vidljivo da predmetna lokacija planiranog zahvata nije obuhvatila sve katastarske čestice navedene u Rješenju o prethodnoj vodnoj suglasnosti i u dostavljenoj kopiji katastarskog plana.

U svezi gore navedenog, traženo je da investitor koriguje Zahtjev u smislu da se odredi za koje katastarske čestice podnosi zahtjev za eksploataciju na PK “Šišići” te da za navedeni obuhvat dostavi izvod iz Prostorno-planskog dokumenta sa obrazloženjem u kojem je vidljivo da je za navedeni obuhvat dozvoljena/planirana eksploatacija, izdat od nadležnog organa, što znači da je potrebno da se navedene katastarske čestice koje navede u Zahtjevu moraju poklapati sa katastarskim česticama iz Prostorno-planskog dokumenta.

Za katastarske čestice iz korigovanog zahtjeva je potrebno da dostavi dokaz o vlasništvu ili suglasnost vlasnika katastarskih čestica na kojima je planirana eksploatacija.

Također je traženo da dostavi Rješenje o istražnim radovima na predmetnoj lokaciji izdato od nadležnog organa (urbanistička dozvola) kao i Rješenje o istražnom pravu od nadležnog kantonalnog organa.

Dana 29.09.2022. godine u ovom federalnom ministarstvu je zaprimljena dopuna broj: U-09-237/22 u kojoj je investitor dostavio:

-Kopiju katastarskog plana

-Izvod iz posjedovnog lista broj: 2698

-Zemljišnoknjižne izvadke broj: 1111, 1619, 2094 I 1648,

-Rješenje broj: 06-14-15433-UPI/21 od 16.12.2021. godine kojim se potvrđuju bilanske geološke rezerve I kvalitet mineralne sirovinena ležištu PK Šišići

-Rješenje broj:06-14-13465-UPI/21 od 03.11.2021 godine kojim se odobravaju detaljna geološka istraživanja dolomita na PK Šišići,

-Rješenje broj: 04-19-3504/20 od 03.09.2021 godine kojim je izdata urbanistička suglasnost za izvođenje detaljnih geoloških istraživanja na PK Šišići.

Budući da uz Zahtjev nisu dostavljeni prilozi koji su propisani Uredbom o projektima za koje je obavezna procjena uticaja na okoliš i projektima za koje se odlučuju o potrebi procjene uticaja na okoliš („Službene novine FBiH“, broj 51/21 i 33/22), a koji se sastoje između ostaloga i od Dokaza o vlasništvu nad zemljištem i/ili objektom ili Ugovor o zakupu nad vlasništvom i/ili objektom ukoliko postoji, traženo je od investitora da preinači Zahtjev u smislu određivanja obuhvata planiranog projekta.

Investitor je u dopuni zahtjeva broj: U-09-225/22 od 08.09.2022. godine. preinačio Zahtjev u smislu smanjenja obuhvata planiranog projekta, uzimajući u obzir da za parcele katastarskih čestica iz prvobitnog zahtjeva nije imao dokaze koji se traže naprijed navedenom Uredbom, te se ovo rješenje izdaje samo za katastarske čestice na zemljištu označenom kao k.č. 837, 836/3, 838 i pripada Katastarskoj općini Begove Kafane, što odgovara starom premjeru 1175/4 1175/5 i 1175/6, broj zemljišnjoknjižnog izvadka: 020-0-NAR-22-003 953, katastarska općina SP ĆORALIĆI.

Nacrt rješenja o prethodnoj procjeni uticaja na okoliš za projekat - eksploatacije mineralne sirovine dolomita na ležištu „Šišići“, općina Cazin investitora „HODURNIK“ d.o.o., Cazin - nije potrebno dalje provođenje procjene uticaja na okoliš putem izrade studije uticaja na okoliš, investitora HODURNIK d.o.o., Cazin, je podignuto na web stranicu Federalnog ministarstva okoliša I turizma dana 07.10.2022. godine gdje se daje javnosti rok od 8 dana za dostavu mišljenja sugestija I primjedbi.

**Razlozi zbog kojih nije potrebno dalje provoditi postupak procjene uticaja na okoliš su sljedeći:** Nakon provedenog navedenog postupka i utvrđenog činjeničnog stanja, izvršena je ocjena svih dokaza koji su priloženi uz zahtjev, kao i mišljenja subjekata koja su dostavljena Ministarstvu prema članu 70. stav (3) Zakona. Na to činjenično stanje i dokaze, primijenjena je ček lista iz člana 6. stav (5) Uredbe, pa je utvrđeno da u ovom slučaju nije potrebno dalje provođenje procjene uticaja na okoliš putem izrade studije uticaja na okoliš za ovaj projekat kako je i navedeno u dispozitivu ovog rješenja.

**Izrada studije nije potrebna iz razloga što obzirom na lokaciju projekta, obilježja i moguće uticaje projekta**, a koji su sadržani u zahtjevu dostavljenom na propisanom obrascu, potom uzimajući u obzir kriterije iz Priloga IV. Uredbe, te uzimajući u obzir zaprimljena mišljenja javnosti i nadležnih organa, ovo Ministarstvo smatra da uz primjenu postojećih relevantnih propisa iz područja zaštite okoliša, te primjenom mjera navedenih u poglavlju C1.8. Zahtjeva za prethodnu procjenu od oktobra 2021. godine , **predmetni projekat neće imati značajan uticaj na okoliš**.

Tačka 1. ovog rješenja zasnovana je na tome da je ovo Ministarstvo u skladu sa članom 71. Zakona o zaštiti okoliša, ocijenilo na osnovu dostavljene dokumentacije i mišljenja nadležnih organa, a prema kriterijima iz Priloga IV. Uredbe, da planirani projekat neće imati značajan negativan uticaj na okoliš, te zbog toga nije potrebno provoditi postupak procjene uticaj na okoliš.

Tačka 2. ovog rješenja, propisana je u skladu sa članom 7. stav (2) Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš, kojim je propisan sadržaj rješenja.

Tačka 3. ovog rješenja, propisana je u skladu sa članom 7. stav (3) Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš, kojim je propisano da rješenje o prethodnoj procjeni uticaja na okoliš, na osnovu provedenog postupka prethodne procjene uticaja na okoliš, može sadržavati i mjere zaštite okoliša.

Tačka 4. ovog rješenja, propisana je u skladu sa članovima iz poglavlja IX Zakona o zaštiti okoliša

Tačka 5. ovog rješenja, propisana je u skladu sa članom84. Zakona o zaštiti okoliša gdje su propisane opšte obaveze operatora u vezi sa zaštitom okoliša, a koji se trebaju ispuniti tokom izgradnje, rada, održavanja i prestanka rada pogona i postrojenja.

Polazeći od izloženog činjeničnog stanja i izvršene ocjene izvedenih dokaza, a na osnovu člana 71. Zakona i člana 7. stav (1) tačka a) i stava (3) Uredbe, riješeno je kao u dispozitivu.

**Uputa o pravnom lijeku:** Ovo rješenje je konačno u upravnom postupku i protiv njega nije dopuštena žalba, ali se može pokrenuti upravni spor tužbom pred Kantonalnim sudom u Sarajevu u roku od 30 dana od dana prijema ovog rješenja. Tužba se podnosi u dva istovjetna primjerka i sudu se dostavlja neposredno ili mu se šalje preporučeno poštom. Uz tužbu se prilaže ovo rješenje u originalu ili prepisu.

**M I N I S T R I C A**

**dr. Edita Đapo**

**Dostaviti:**

1. HODURNIK d.o.o., Cazin
2. Ministarstvu za građenje, prostorno uređenje i zaštitu okoliša USK
3. Gradu Cazin – Službi za urbanizam, zaštitu okoliša i inspekcijske poslove kao i Službi za opću upravu i društvene djelatnosti
4. Federalno ministarstvo kulture i sporta, Zavod za zaštitu spomenika

Obala Maka Dizdara 2, 71000 Sarajevo

1. Federalno ministarstvo zdravstva

Titova 9, 71000 Sarajevo

1. Federalna uprava za inspekcijske poslove

Fehima ef. Čurčića 6, 71000 Sarajevo

1. Sektor okolišnih dozvola
2. Arhiva